د بامیانو ولایت د افغانی سرې میاشتې نماینده ګۍ د ځوانانو او رضاکارانو کلوپ د ۲۵۰ تنو زده کوونکو د فراغت غونډه ترسره شوه! نن چهارشنبه د روان ١۴۴۴ سپوږمیزکال د شعبان المعظم میاشتې پر ۲۲ مه چې د ۱۴۰۱ لمریزکال د کب میاشتې له ۲۴ مې نېټې سره سمون لری.د بامیانو ولایت د افغانی سرې میاشتې نماینده ګۍ دځوانانو اورضاکارنو کلوپ ۲۵۰ تنو زده کوونکو دفراغت غونډه دیوشمیر کارمندانو او رضاکار استادانو په حضور کې ترسره شوه. غونډه د قران عظیم الشان مبارکو آیتونوپه تلاوت سره پیل شوه.ورپسی د ځوانانو او رضاکارانو د کلوپ مدیر میرزاحسین"محمدی" د غونډې ګډونوالو ته د ښه راغلاست ترڅنګ دځوانانو اورضاکارانو دکلوپ یو کلنو لاسته راوړنو اوفعالیتونو باندی رڼا واچوله.ورپسی دبامیانو ولایت دافغانی سرې میاشتې نماینده ګۍ ریاست ددعوت ارشاد مدیر مولوی عبدالحنان"مدنی" دعلم دفضیلت او اهمیت په اړه خبری وکړلی.او نوموړی وویل دیوی جامعی پرمختګ ترعلمه پوری تړلی دی هرڅومره چی علم په یوه جامعه کې زیات وی همغومره همغه جامعه پرمختګ کوی.لدی وروسته څوتنو زده کوونکو په انګلیسی اوفارسی ژبو باندی مقالی وویلی.ددې ترڅنګ د نشراتو مدیر محمدالله "حیدری" لخوا د افغانی سرې میاشتې ټولنې دفعالیتونو،اصولو او اهدافو په اړه د غونډې ګډونوالو سره معلومات شریک کړل.او د غونډې په اخر کې د نماینده ګۍ مدیر صاحبانو،او دروزنیزکلوپ استادانو لخوا بریالی کسانو ته بری لیکونه ورکړل شول. او غونډه د اختتامیې دعا په لوستلوسره پای ته ورسېده! د بامیانو ولایت دافغانی سرې میاشتې نماینده ګۍ ریاست د نشراتو مدیریت